แม้ว่าการจัดเก็บรหัสผ่านในเบราว์เซอร์ของคุณอาจสะดวก แต่ก็อาจเป็นอันตรายได้ เนื่องจากใครก็ตามที่เข้าถึงอุปกรณ์ของคุณ ก็สามารถเข้าถึงรหัสผ่านของคุณได้อย่างง่ายดายเช่นกัน อาชญากรไซเบอร์สามารถเข้าถึงอุปกรณ์ของคุณจากระยะไกลผ่านมัลแวร์และการโจมตีทางไซเบอร์ประเภทอื่น ๆ และยังมีอันตรายจากการถูกขโมยอุปกรณ์อีกด้วย
แต่เมื่อคุณใช้เครื่องมือจัดการรหัสผ่าน อย่าง Dashlane หรือ 1Password รหัสผ่านทั้งหมดของคุณจะถูกเข้ารหัสในระดับ AES 256-bit (เป็นการเข้ารหัสประเภทเดียวกับที่ธนาคารและกองทัพใช้) และจะไม่มีใครสามารถเข้าถึงรหัสผ่านของคุณได้หากไม่มีรหัสผ่านหลัก เครื่องมือจัดการรหัสผ่านชั้นนำทั้งหมดมีนโยบายการไม่บันทึกข้อมูล ซึ่งหมายความว่าไม่มีใครรู้รหัสผ่านหลักของคุณ แม้แต่เจ้าหน้าที่ด้านเทคนิค
นอกจากนี้เมื่อคุณใช้เครื่องมือจัดการรหัสผ่าน คุณสามารถซิงค์รหัสผ่านของคุณในทุกเบราว์เซอร์และระบบปฏิบัติการ ดังนั้นรหัสผ่านทั้งหมดของคุณจะพร้อมให้คุณใช้งานได้ทุกเมื่อที่คุณต้องการ นอกจากนี้ เครื่องมือจัดการรหัสผ่านแบบสแตนด์อโลนยังมาพร้อมกับฟีเจอร์เศษมากมายที่เครื่องมือจัดการรหัสผ่านบนเบราว์เซอร์ขาดไป รวมถึงการแบ่งปันรหัสผ่าน การตรวจสอบความปลอดภัยของรหัสผ่าน การตรวจสอบการละเมิดข้อมูลและการเข้าถึงฉุกเฉิน